२०२६ बारामती लिअरजेट ४५ अपघात

२०२६ बारामती लिअरजेट ४५ विमान दुर्घटना ही २८ जानेवारी २०२६ रोजी महाराष्ट्राच्या पुणे जिल्ह्यातील बारामती येथे झालेली एक भीषण विमान दुर्घटना आहे. या अपघातात महाराष्ट्राचे उपमुख्यमंत्री अजित पवार यांच्यासह विमानातील सर्व ५ जणांचा मृत्यू झाला. हे विमान व्हीएसआर व्हेंचर्स या खाजगी कंपनीचे होते.

 घटना 
२८ जानेवारी २०२६ रोजी सकाळी ८:१० च्या सुमारास लिअरजेट ४५ (नोंदणी क्रमांक: व्हीटी-एसएसके) या विमानाने मुंबईतील छत्रपती शिवाजी महाराज आंतरराष्ट्रीय विमानतळावरून बारामतीकडे उड्डाण केले होते. बारामतीमध्ये होणाऱ्या स्थानिक जिल्हा परिषद निवडणुकीच्या प्रचारासाठी अजित पवार जात होते.

सकाळी ८:४५ च्या सुमारास बारामती विमानतळावर उतरण्याचा प्रयत्न करत असताना खराब हवामान आणि कमी दृश्यमानतेमुळे वैमानिकाने पहिल्यांदा लँडिंग रद्द केले आणि फेरी मारून परत उतरण्याचा प्रयत्न केला. या प्रयत्नात धावपट्टी ११ जवळ विमानावरील नियंत्रण सुटले आणि ते मोकळ्या मैदानात कोसळून त्याला भीषण आग लागली.

 मृतांची यादी 
या दुर्घटनेत खालील व्यक्तींचा मृत्यू झाला:

 अजित पवार – उपमुख्यमंत्री, महाराष्ट्र.
 विदीप जाधव – वैयक्तिक सुरक्षा अधिकारी (PSO).
 पिंकी माळी – विमान परिचारिका (Flight Attendant).
 कॅप्टन सुमित कपूर – मुख्य वैमानिक.
 शांभवी पाठक – सह-वैमानिक.

 अन्वेषण 
भारतीय विमान अपघात अन्वेषण ब्युरो (एएआयबी) आणि नागरी विमान वाहतूक संचालनालय (डीजीसीए) यांनी या प्रकरणाच्या चौकशीचे आदेश दिले आहेत. प्राथमिक अहवालानुसार, बारामती विमानतळावर इन्स्ट्रुमेंट लँडिंग सिस्टम (आयएलएस) उपलब्ध नसल्याने आणि दाट धुक्यामुळे हा अपघात झाला असण्याची शक्यता वर्तवण्यात आली आहे.

 हे सुद्धा पहा 
 बारामती विमानतळ
 अजित पवार
 लिअरजेट ४५

 संदर्भ 

वर्ग:इ.स. २०२६ मधील विमान दुर्घटना
वर्ग:महाराष्ट्रातील विमान दुर्घटना
वर्ग:बारामती